SET ปิดเช้าพุ่ง 14 จุด รับ Fund Flow ไหลเข้า หลังเฟดชะลอขึ้นดอกเบี้ย
SET ปิดเช้าพุ่ง 14 จุด รับ Fund Flow ไหลเข้า หลังเฟดชะลอขึ้นดอกเบี้ย โดยดัชนีปิดตลาดเช้านี้ที่ระดับ 1,646.10 จุด เพิ่มขึ้น 13.50 จุด หรือ 0.83% มูลค่าการซื้อขาย 2.84 หมื่นล้านบาท
31 ม.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,646.10 จุด เพิ่มขึ้น 13.50 จุด หรือ 0.83% มูลค่าการซื้อขาย 2.84 หมื่นล้านบาท
10 หุ้นดันดัชนีเช้านี้

ด้าน นายมงคล พ่วงเภตรา ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นได้ดีกว่าตลาดหุ้นในภูมิภาคเอเชียที่ต่างอยู่ในแดนบวกกันเล็กน้อย หลังจากที่ธนาคารกลางสหรัฐ (เฟด) ได้ผ่อนคลายนโยบายการเงิน โดยชะลอการปรับขึ้นอัตราดอกเบี้ย ซึ่งการที่อัตราดอกเบี้ยยังอยู่ในระดับต่ำทำให้นักลงทุนกล้าที่จะเข้ามาลงทุนในสินทรัพย์เสี่ยงมากขึ้น และได้มีการโยกเงินเข้ามาลงทุนในตลาดหุ้นไทย เพราะตลาดหุ้นไทยยังปรับขึ้นได้น้อยกว่าตลาดอื่น
นอกจากนี้ ราคาน้ำมันที่ปรับตัวขึ้นก็ช่วยหนุนตลาดฯด้วย อย่างไรก็ดี นักลงทุนบางส่วนยังต้องการที่จะรอดูหน้าตาของรัฐบาลหลังการเลือกตั้งว่าจะออกมาเป็นอย่างไร ดังนั้น ภาพการลงทุนจีงยังเป็นลักษณะของการเลือกเล่นเป็นรายตัวอยู่
พร้อมกันนี้ให้ติดตามการเจรจาการค้าระหว่างสหรัฐฯ และจีน ในวันนี้ และติดตามเรื่องข้อตกลงการถอนตัวของอังกฤษออกจากสหภาพยุโรป (Brexit) รวมถึงบ้านเราให้ติดตามคณะอนุกรรมการพิจารณามาตรการดูแลยา และเวชภัณฑ์ บริการทางการแพทย์ จะประชุมนัดแรกในวันนี้ (31 ม.ค.)เพื่อหารือถึงมาตรการกำกับดูแล
ส่วนแนวโน้มการลงทุนในช่วงบ่ายนี้ นายมงคล กล่าวว่า ตลาดฯคงจะยืนในแดนบวกอยู่ พร้อมให้กรอบการแกว่งไว้ที่ 1,640-1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK  มูลค่าการซื้อขาย 1,779.38 ล้านบาท ปิดที่ 198.00 บาท เพิ่มขึ้น  5.00 บาท
PTTGC  มูลค่าการซื้อขาย 1,368.00 ล้านบาท ปิดที่  68.50 บาท เพิ่มขึ้น  1.00 บาท
PTT    มูลค่าการซื้อขาย 1,367.17 ล้านบาท ปิดที่  49.00 บาท เพิ่มขึ้น  0.75 บาท
AOT    มูลค่าการซื้อขาย 1,162.16 ล้านบาท ปิดที่  69.25 บาท ลดลง   0.50 บาท
IVL    มูลค่าการซื้อขาย 1,123.46 ล้านบาท ปิดที่  48.00 บาท เพิ่มขึ้น  1.75 บาท